সেবা প্রকাশনী
সেবা প্রকাশনী বাংলাদেশের একটি সুপরিচিত, সুপ্রাচীন এবং স্বনামধন্য প্রকাশনা সংস্থা। এটির প্রতিষ্ঠাতা কাজী আনোয়ার হোসেন। সেবা প্রকাশনী প্রতিষ্ঠিত হয় ১৯৬৩ সালের মে মাসে। পেপারব্যাক সাহিত্যের প্রতি বাংলাদেশের মানুষের আগ্রহ সৃষ্টির ব্যাপারে সেবা প্রকাশনী অগ্রণী ভূমিকা পালন করে। স্বয়ং বাংলা সাহিত্যের প্রবাদপুুরুষ হুমায়ূন আহমেদও এই প্রকাশনীতে লিখেছেন। তাঁর রচিত উপন্যাসের মধ্যে অমানুষ অন্যতম। শুধু পাঠকই নয় সেবা প্রকাশনী বাংলাদেশে লেখক তৈরীতেও অসামান্য অবদান রেখেছে।